დასავლეთის დვინა
დასავლეთის დვინა (ბელარ. Заходняя Дзвіна), ლატვიაში დაუგავა (ლატვ. Daugava) — მდინარე ჩრდილო-აღმოსავლეთ ევროპაში, მიედინება რუსეთის, ბელარუსისა და ლატვიის ტერიტორიაზე. სიგრძე — 1020 კილომეტრი: 325 კილომეტრი — რუსეთი; 328 კილომეტრი — ბელარუსი და 367 კილომეტრი — ლატვია. მდინარის აუზის ფართობი 87,9 ათას კმ²-ს შეადგენს. სათავეს იღებს ვალდაის მაღლობიდან (ანდრეაპოლის რაიონი), ჩაედინება რიგის ყურეში, ბალტიის ზღვაში.